6

BOSNA I HERCEGOVINA
FEDERACIJA BOSNE I HERCEGOVINE
HERCEGOVAČKO NERETVANSKI KANTON
 OPĆINSKI SUD U ČITLUKU
Broj: 55 0 K 013461 23 Kpp 
Čitluk, 06.09.2023. godine 


		Općinski sud u Čitluku, sudija za prethodni postupak A. H., uz sudjelovanje zapisničara Lj. P., odlučujući o prijedlogu za određivanje pritvora Kantonalnog tužilaštva HNK Mostar, broj: T07 0 KT 0031660 23 od 05.09.2023. godine, protiv osumnjičenog G. P., zbog postojanja osnova sumnje da je počinio krivično djelo „Napad na službenu osobu u vršenju poslova sigurnosti“  iz člana 359. st.2. u vezi sa st.1. Krivičnog zakona FBiH (KZ F BiH), na osnovu člana 148. Zakona o krivičnom postupku FBiH (ZKP F BiH), u vezi sa članom 146. stav 1. tačka c) ZKP F BiH, dana 06.09.2023. godine donio je 


R  J  E  Š  E  NJ  E


		Usvaja se u cijelosti prijedlog Kantonalnog  tužilaštva HNK Mostar, broj T07 0 KT 0031660 23 od 05.09.2023. godine za određivanje mjere pritvora, te se prema

	OSUMNJIČENOM G. P. sinu J.  i  D., rođ. Dž., rođen … godine u M., nastanjen u Č. na adresi …,  JMB …, ranije osuđivan presudom Općinskog suda u Čitluku broj: …   zbog krivičnih djela “Izazivanje opšte opasnosti” iz čl. 323 st.1 KZ F BiH u sticaju sa krivičnim djelom “Nedozvoljeno držanje oružja ili eksplozivnih materija” iz čl. 323. St.1. KZ F BiH na uvjetnu osudu , kojom je utvrđena kazna zatvora od osam mjeseci, a koja se neće izvršiti ukoliko u roku od dvije godine ne počini novo krivično djelo, lišen slobode prema Potvrdi o lišavanju slobode PU Mostar – PS Čitluk  broj: … od 04.09.2023. godine od 00,05 sati, a predat u nadležnost tužiocu Kantonalnog tužilaštva HNK Mostar, dana 04.09.2023.godine,

ODREĐUJE PRITVOR


iz razloga propisanih članom 146. stav 1. tačka c) ZKP FBiH, koji po ovom Rješenju može trajati najduže 1 (jedan) mjesec dana, a isti počinje teći od dana i časa lišenja slobode osumnjičenog, tj. od dana 04.09.2023. godine od 00,05 sati i može trajati do 04.10.2023. godine do 00,05 sati ili do druge odluke suda.

[bookmark: _GoBack]PRAVNA POUKA: 
Protiv ovog rješenja dozvoljena je žalba Vijeću ovog suda u roku od 24 sata od sata prijema ovog rješenja, s tim da žalba ne zadržava izvršenje rješenja.



                                                                

